బి. రామకృష్ణారెడ్డి

ఆంధ్రప్రదేశ్ రాష్ట్రంలోని చిత్తూరు జిల్లా వెదురుకుప్పం మండలానికి చెందిన బి రామకృష్ణారెడ్డి శ్రీ పొట్టి శ్రీరాములు తెలుగు విశ్వవిద్యాలయం, కుప్పంలోని ద్రావిడ విశ్వవిద్యాలయానికి రిజిస్ట్రార్ గా విధులు నిర్వహించారు. 73వ గణతంత్ర దినోత్సవం పురస్కరించుకొని 2023 జనవరి 25వ తేదీన కేంద్ర ప్రభుత్వం తెలంగాణ రాష్ట్రం నుండి సాహిత్యం - విద్యా విభాగంలో రామకృష్ణారెడ్డికి పద్మశ్రీ పురస్కారాన్ని ప్రకటించింది. గిరిజన భాషలైన కువి, మండలపై రామకృష్ణారెడ్డి విస్తృత పరిశోధన చేశారు. గిరిజన భాషలను కూడా అధికార భాషలుగా గుర్తించాలన్నారు. దేశంలో 200 భాషలు ఉంటే అందులో 50 వరకు గిరిజన భాషలు ఉన్నాయని తెలిపారు. మైసూర్ లోని సెంట్రల్ ఇన్స్టిట్యూట్ ఆఫ్ ఇండియన్ లాంగ్వేజెస్ ( సి ఐ ఐ ఎల్ ) లో పనిచేస్తున్నప్పటి నుండి ఆయన గిరిజన భాషల పై పరిశోధన చేయడం ప్రారంభించారు. 

 మూలాలు 

వర్గం:పద్మశ్రీ పురస్కారం పొందిన ఆంధ్రప్రదేశ్ వ్యక్తులు